ประกาศกรมประมงเรื่องกำหนดรายการ และวิธีการในการบันทึกข้อมูล เกี่ยวกับเรือประมงที่เข้าใช้บริการจอดเรือขนถ่ายสัตว์น้ำ หรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมงพ.ศ. ๒๕๖๐ อาศัยอำนาจตามความในมาตรา๘๕ วรรคหนึ่ง แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ ให้ยกเลิก(๑)ประกาศกรมประมง เรื่อง กำหนดรายการ วิธีการในการบันทึกข้อมูลและระยะเวลาการเก็บบันทึกข้อมูลเกี่ยวกับเรือประมงที่เข้าใช้บริการจอดเรือหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมงหรือผู้ประกอบกิจการแพปลาพ.ศ. ๒๕๕๘ ลงวันที่ ๒๙ ธันวาคม พ.ศ. ๒๕๕๘(๒)ประกาศกรมประมง เรื่อง กำหนดรายการ วิธีการในการบันทึกข้อมูลและระยะเวลาการเก็บบันทึกข้อมูลเกี่ยวกับเรือประมงที่เข้าใช้บริการจอดเรือ หรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมงหรือผู้ประกอบกิจการแพปลา(ฉบับที่ ๒) พ.ศ. ๒๕๕๙ ลงวันที่ ๔ พฤษภาคม พ.ศ. ๒๕๕๙ข้อ๒ ให้เจ้าของท่าเทียบเรือประมงหรือผู้ประกอบกิจการแพปลาซึ่งเป็นท่าเทียบเรือประมงที่มิใช่เรือประมงไทยที่ประสงค์จะนำสัตว์น้ำหรือผลิตภัณฑ์สัตว์น้ำเข้ามาในราชอาณาจักรและท่าเทียบเรือประมงที่มีการซื้อขายสัตว์น้ำส่งโรงงานเพื่อผลิตสินค้าสัตว์น้ำแปรรูปตามรายชื่อท่าเทียบเรือประมงท้ายประกาศนี้บันทึกข้อมูลเกี่ยวกับเรือประมงทุกลำที่เข้ามาใช้บริการจอดเรือ ขนถ่ายสัตว์น้ำนำสัตว์น้ำ หรือผลิตภัณฑ์สัตว์น้ำขึ้นท่าเทียบเรือประมง ตามแบบท้ายประกาศนี้ผ่านระบบการรายงานทางอิเล็กทรอนิกส์ของกรมประมงhttp:// /tds/ภายในสิบห้าวันนับแต่วันที่ประกาศนี้มีผลใช้บังคับข้อ๓ ให้เจ้าของท่าเทียบเรือประมงหรือผู้ประกอบกิจการแพปลาซึ่งเป็นท่าเทียบเรือประมงที่นอกเหนือตามข้อ๒ บันทึกข้อมูลเกี่ยวกับเรือประมงทุกลำที่เข้ามาใช้บริการจอดเรือ ขนถ่ายสัตว์น้ำ นำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงตามแบบท้ายประกาศนี้ ผ่านระบบการรายงานทางอิเล็กทรอนิกส์ของกรมประมง / ภายในสี่สิบห้าวันนับแต่วันที่ประกาศนี้มีผลใช้บังคับข้อ๔ ในระหว่างที่ยังไม่ถึงกำหนดเวลาที่เจ้าของท่าเทียบเรือประมงหรือผู้ประกอบกิจการแพปลาตามข้อ๒ และข้อ ๓ ต้องบันทึกข้อมูลเกี่ยวกับเรือประมงที่เข้ามาใช้บริการจอดเรือขนถ่ายสัตว์น้ำ นำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงผ่านระบบการรายงานทางอิเล็กทรอนิกส์ของกรมประมงให้เจ้าของท่าเทียบเรือประมงหรือผู้ประกอบกิจการแพปลาดังกล่าวบันทึกข้อมูลเกี่ยวกับเรือประมงที่เข้ามาใช้บริการจอดเรือขนถ่ายสัตว์น้ำ นำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงตามแบบท้ายประกาศนี้ในรูปแบบเอกสารจนกว่าจะบันทึกข้อมูลเกี่ยวกับเรือประมงที่เข้ามาใช้บริการจอดเรือขนถ่ายสัตว์น้ำนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงผ่านระบบการรายงานทางอิเล็กทรอนิกส์ของกรมประมงข้อ ๕[๑] กรณีเจ้าของท่าเทียบเรือประมงหรือผู้ประกอบกิจการแพปลาไม่สามารถดำเนินการตามที่กำหนดไว้ในข้อ๒ และข้อ ๓ ให้ยื่นขอผ่อนผันระยะเวลาการปฏิบัติเป็นการชั่วคราวโดยอ้างเหตุผลความจำเป็น ก่อนสิ้นระยะเวลาตามที่กำหนดในข้อ ๒ และข้อ ๓ แล้วแต่กรณีซึ่งอธิบดีมีอำนาจผ่อนผันเป็นรายกรณีตามเหตุผลความจำเป็น ทั้งนี้ระยะเวลาที่จะให้การผ่อนผันต้องไม่เกินหนึ่งร้อยแปดสิบวันนับแต่ครบกำหนดเวลาตามข้อ๒ หรือข้อ ๓ในระหว่างเวลารอการกำหนดระยะเวลาที่จะให้การผ่อนผันจากอธิบดีและภายในระยะเวลาที่มีการผ่อนผัน ให้เจ้าของท่าเทียบเรือประมงหรือผู้ประกอบกิจการแพปลาบันทึกข้อมูลเกี่ยวกับเรือประมงที่เข้ามาใช้บริการจอดเรือขนถ่ายสัตว์น้ำ นำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงตามแบบท้ายประกาศนี้ในรูปแบบเอกสารเป็นการชั่วคราวข้อ ๖[๒] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๘ กันยายน พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑.รายชื่อท่าเทียบเรือประมงท้ายประกาศกรมประมง เรื่อง กำหนดรายการและวิธีการในการบันทึกข้อมูล เกี่ยวกับเรือประมงที่เข้าใช้บริการจอดเรือ ขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมงพ.ศ. ๒๕๖๐๒.แบบบันทึกข้อมูลเรือประมงที่เข้ามาใช้บริการจอดเรือ ขนถ่ายสัตว์น้ำนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมง (Landing Declaration)๓.แบบสรุปรายวันบันทึกข้อมูลเรือประมงที่เข้ามาใช้บริการจอดเรือ ขนถ่ายสัตว์น้ำนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมง(ดูข้อมูลจากภาพกฎหมาย)ประกาศกรมประมง เรื่อง กำหนดรายการ และวิธีการในการบันทึกข้อมูลเกี่ยวกับเรือประมงที่เข้าใช้บริการจอดเรือ ขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมง(ฉบับที่ ๒) พ.ศ. ๒๕๖๐[๓]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/จัดทำ๒๒มกราคม ๒๕๖๑ปริญสินีย์/ตรวจ๒๖มกราคม ๒๕๖๑[๑] ข้อ ๕แก้ไขเพิ่มเติมโดยประกาศกรมประมง เรื่อง กำหนดรายการและวิธีการในการบันทึกข้อมูล เกี่ยวกับเรือประมงที่เข้าใช้บริการจอดเรือขนถ่ายสัตว์น้ำหรือนำสัตว์น้ำหรือผลิตภัณฑ์สัตว์น้ำขึ้นท่าเทียบเรือประมงของเจ้าของท่าเทียบเรือประมง(ฉบับที่ ๒) พ.ศ. ๒๕๖๐[๒]ราชกิจจานุเบกษา เล่ม ๑๓๔/ตอนพิเศษ ๒๒๒ ง/หน้า ๓๕/๑๑กันยายน ๒๕๖๐[๓]ราชกิจจานุเบกษา เล่ม ๑๓๔/ตอนพิเศษ ๒๖๕ ง/หน้า ๒๔/๓๑ตุลาคม ๒๕๖๐